বৃহস্পতিবার সন্ধ্যায় উপজেলার ইয়াকুবপুর ইউনিয়নের করিমুল্লাহপুর গ্রামে ইলিয়াস মেম্বারের বাড়িতে এঘটনা ঘটে।ইয়াকুবপুর ইউনিয়ন পরিষদের সদস্য (মেম্বার) জাকির হোসেন জানান, ইয়াকুবপুর ইউনিয়নের করিমুল্লাহপুর গ্রামে ইলিয়াস মেম্বারের বাড়ির কামরুল হাসান সবুজের দুই শিশু ছেলে বিকেলে পুকুর পাড়ে খেলা করছিলো। সন্ধ্যায় তাঁদের অনেক খোঁজাখুঁজি করে না পাওয়ায় চারিদেকে শোরগোল পড়ে যায়। এক পর্যায়ে বাড়ির পুকুরের পানিতে শিশু আয়ান হাসান (৫) ও খালিদ হাসানের (৭) লাশ ভেসে ওঠে। পরে বাড়ির লোকজন শিশু দুটির নিথর দেহ পুকুর থেকে তোলে।একসাথে দুই সন্তানকে হারিয়ে শিশুদের বাবা-মা বারবার মুর্ছা যাচ্ছে। এঘটনায় এলাকায় শোকের ছায়া নেমে আসে। রাতেই তাদের মরদেহ পারিবারিক কবরস্থানে দাফন করা হয়।